b'\n_START_ARTICLE_\nMladen Est\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbde kot \xc5\xa1tudent medicine je za\xc4\x8del leta 1946 delati na In\xc5\xa1titutu za farmakologijo Medicinske fakultete v Ljubljani. Diplomiral je 1950 in 1970 tudi doktoriral z disertacijo Prispevek k mehanizmu delovanja glikozidov digitalisa v srcu poskusne /\xc5\xbevali na ljubljanski Medicinski fakulteti. Znanstveno se je izpopolnjeval v Nancyju, Parizu (1959 in 1961), Berlinu (1964-1966). Leta 1952 se je zaposlil na farmakolo\xc5\xa1kem in\xc5\xa1titutu Medicinske fakultete, 1953 je postal asistent, 1971 docent, 1975 izredni in leta 1978 redni profesor za farmakologijo in eksperimentalno toksikologijo na ljubljanski Medicinski fakulteti. Upokojil se je leta 1989. Pri raziskovalnem delu se je posvetil predvsem biokemi\xc4\x8dni farmakologiji sr\xc4\x8dnih glikozitov. Objavil je ve\xc4\x8d kot 50 strokovnih in znanstvenih razprav. Leta 2006 je prejel naziv zaslu\xc5\xbenega profesorja Univerze v Ljubljani.'